ระเบิดเถิดเทิง รุ่น 3

ระเบิดเถิดเทิง รุ่น 3 เป็นรายการซิตคอมควบคู่กับเกมโชว์ ซึ่งผลิตโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) ออกอากาศทางช่อง 5 เวลา 14.00 - 15.25 น. เป็นประจำทุกวันอาทิตย์ (ตั้งแต่ 4 ตุลาคม พ.ศ. 2552 - 1 สิงหาคม พ.ศ. 2553) โดยตอนที่ 705 เป็นตอนแรกของ ระเบิดเถิดเทิง รุ่น 3

ชื่อ "ระเบิดเถิดเทิง รุ่น 3" นั้น คือปีที่ 13 ของรายการระเบิดเถิดเทิงเรื่องราวในระเบิดเถิดเทิงรุ่น 3 นี้เกิดขึ้นใน 5 ปีหลังจากตอนสุดท้ายในระเบิดเถิดเทิงจบลง เท่งได้ไปทำงานในซาอุดิอาระเบีย เพื่อหวังที่จะได้เงินมากขึ้น แต่ 5 ปีผ่านไปเท่งก็ได้กลับมา (แต่ก็ยังจนเหมือนเดิม) กลับมาคราวนี้ หลายสิ่งเปลี่ยนไป โหน่งเลิกกับแก้วแล้ว บ้านของแก้วกลายเป็นร้านกาแฟ ร้านของเฉื่อยกลายเป็นร้านของชำ บัวไรกลับมา (แต่คราวนี้มีลูกกลับมาด้วย) ฯลฯ

ในปีนี้ยังมีตัวละครเพิ่มขึ้นคือ บีน, น้ำใส, เพนท์, ประสบ, เฮเลน และฟ้า

เท่งได้เดินทางออกจากซอยเถิดเทิงไปทำงานที่ประเทศซาอุดิอาระเบียเป็นเวลา 5 ปี โดยนั่งเครื่องบินไป พร้อมความหวังที่จะหอบเงินกลับมาบ้านของตน แต่เท่งก็คว้าน้ำเหลว กลับมาซอยเถิดเทิงด้วยความผิดหวัง แถมยังนั่งเรือหางยาวกลับมาอีก เท่งอยู่ซอยเถิดเทิงไม่นานนัก เขาก็ออกจากซอยเถิดเทิงไปอยู่ที่บ้านลั่นทุ่ง เพื่อหนีหนี้ที่ทำเช็ค 5 ล้านบาทหายไป
โหน่งได้อยู่กันกับแก้วมานาน แต่สุดท้ายต้องมีอันเลิกรากันไป โหน่งเลยมาอาศัยอยู่ที่บ้านของเท่งและพ่อมหาแทน และพยายามลบคำสบประมาทที่ว่า "อีกไม่นานก็ต้องง้อเมียกิน" แต่ภายหลังเขาก็กลับมาคืนดีกับแก้ว โดยมีเงื่อนไขของผู้ใหญ่ว่าต้องการหลานของผู้ใหญ่และให้แก้วมีลูก ภายหลังโหน่งได้หนีจากซอยเถิดเทิงไปอยู่กับเท่ง ที่บ้านลั่นทุ่ง
แก้วได้ใช้ชีวิตกับโหน่งมา แต่สุดท้ายต้องยอมเลิกกับโหน่ง เพราะต้องการให้โหน่งมีความสุขที่ได้เลิกจากเธอ แก้วได้ปรับปรุงร้านเจ๊หม่ำเป็นร้านกาแฟโดยมีเธอเป็นเจ้าของร้าน แต่เมื่อโหน่งรู้ว่าแก้วกำลังจะแต่งงานใหม่โดยที่พ่อของแก้วพาลูกเขยคนใหม่มาโหน่งจึงได้พิสูจน์ให้พ่อของแก้วอีกครั้งว่าตนไม่ได้ทิ้งแก้วและยังรักแก้วอยู่จนทำให้พ่อของแก้วกลับมาใจอ่อนและยอมรับโหน่งเป็นลูกเขยอีกครั้ง จนในที่สุดโหน่งและแก้วกลับมารักกันดังเดิม
เวลาผ่านไปนานพ่อมหามีอายุมากขึ้น และเป็นโรคขี้ลืมอย่างหนัก ทักคนผิดเป็นประจำ เช่น เมื่อเท่งกลับมาจากซาอุฯหลังจากไปทำงานที่นั่นมา 5 ปี พ่อมหาได้เจอเท่งเป็นครั้งแรก กลับทักเท่งและบ่นว่าทำไมเขาถึงไปซื้อก๋วยเตี๋ยวนาน เป็นต้น พ่อมหาได้ออกจากซอยเถิดเทิง ตามเท่งโหน่งมาที่บ้านลั่นทุ่ง อันเนื่องมาจากพ่อมหามีส่วนเกี่ยวข้องกับทองคำที่ซ่อนอยู่ในพระพุทธรูป 
ลูกเกลี้ยงเป็นลูกชายของเท่ง เขาเรียนมหาวิทยาลัยชั้นปีที่ 3 มีนิสัยขี้เล่นเหมือนพ่อ เป็นรุ่นน้อง (น้องรหัส) ของบีน จึงมาช่วยงานที่บริษัทจัด Event ของบีน ลูกเกลี้ยงได้แอบชอบลูกกบ เนื่องจากประทับใจที่ลูกกบคอยช่วยเหลือเมื่อครั้งที่ถูกขังในห้องเก็บของที่วัด แล้วถูกแมงป่องต่อย เคยคบกับลูกกบแต่โดนเท่งสั่งให้กินกุ้ง ปัจจุบันได้ออกจากซอยเถิดเทิงไปด้วยความผิดหวัง
เพื่อนสนิทของน้ำใส แอบชอบบีนเมื่อแรกเห็น โดยเธอจะมาช่วยงานที่บริษัทของบีนเสมอ เป็นคนพูดจาตรงไปตรงมา ปัจจุบันได้ออกจากซอยเถิดเทิงไป
เด็กสาวจากเชียงใหม่ เป็นพื่อนร่วมรุ่นของลูกเกลี้ยงและรุ่นน้องของบีนที่มหาวิทยาลัย เพื่อนร่วมชั้นปีของลูกเกลี้ยง แอบชอบบีน พ่อแม่มีฐานะร่ำรวย เข้ามาเรียนในกรุงเทพตั้งแต่ชั้น ม.ต้น เป็นคนซุ่มซ่าม และช่วยงานบีนที่บริษัทเสมอ ปัจจุบันได้ออกจากซอยเถิดเทิงไป
น้าสาวของบีน เป็นคนนิสัยดีซึ่งเท่งชอบตั้งแต่แรกเห็น แต่ฟ้าไม่ชอบเท่ง นิสัยจะเปลี่ยนเมื่อได้ดื่มเหล้า ปัจจุบันได้ออกจากซอยเถิดเทิงไป
ลูกจ้างที่มาทำงานเฮเลนที่ไปโชว์อยู่ที่อเมริกา 1 เดือน ปรากฏตัวครั้งแรก ในบทคนขายกระทง ในตอน"ลอย ๆ กระทง" ปัจจุบันประสบได้ออกจากซอยไปอย่างไม่ทราบสาเหตุ
ลูกจ้างของแก้ว มีนิสัยชอบสอดรู้สอดเห็น ปัจจุบันได้ออกจากซอยไปเพราะเฮเลนได้พบรักกับสามีมาจากอเมริกา และได้ไปอยู่กับสามีที่ประเทศอเมริกาเช่นเดียวกัน
รุ่นพี่ที่มหาวิทยาลัยของเกลี้ยงมาเช่าบ้านในซอยเถิดเทิงเพื่อเปิดบริษัทจัดอีเวนท์ต่าง ๆ เขาเป็นลูกชายคนเดียวของครอบครัว เมื่อพ่อเสียชีวิตลง แม่ก็แต่งงานใหม่ ทำให้บีนไม่ถูกกับพ่อเลี้ยง เป็นเหตุให้มีปัญหากับแม่อยู่เนืองๆ จนเกือบแตกหัก เมื่อบีนโดนรีไทร์ออกจากมหาวิทยาลัย บีนเลยตัดสินใจย้ายออกจากบ้านมาเปิดบริษัทจัด event ของตัวเอง เพื่อพิสูจน์ให้แม่ได้เห็นว่า ถึงจะเรียนไม่จบ ก็ประสบความสำเร็จได้ บีนจึงมาเช่าที่เปิดบริษัทในซอยระเบิดฯ เพราะมีลูกเกลี้ยงเป็นรุ่นน้องที่คณะแนะนำ มีนิสัย กล้าคิด กล้าทำ กล้าแหกกฎเกณฑ์เก่า ๆ ตามแบบฉบับของคนรุ่นใหม่ มีวิสัยทัศน์เป็นเลิศ จนบางครั้งก็เตลิดไปสุดกู่ รักแม่ แต่ก็ต้องการพิสูจน์ตัวเองให้ได้ เสียตรงที่กลัวกระเทยเป็นชีวิตจิตใจ เขาแอบชอบน้ำใสอยู่ แต่ไม่กล้าเปิดเผย เพราะเห็นน้ำใสทำตัวเป็นแม่สื่อให้เพ้นท์กับตนเอง เลยคิดว่าน้ำใสคงจะไม่มีใจ บีนเคยเรียนในคณะนิเทศศาสตร์ปี 4 แต่โดนรีไทร์ออกซะก่อน ปัจจุบันบีนไปเรียนต่อที่อเมริกา ในตอน แผนรัก แผนลวง บีนได้ล้มป่วยอย่างหนัก ทำให้บีนต้องเข้าโรงพยาบาลและหยุดเรียนโดยด่วน

เพื่อนเก่าของลูกเกลี้ยง ที่คอยช่วยเหลือลูกเกลี้ยงที่โดนลักพาตัวไป เคยคบกับลูกเกลี้ยงแต่โดนพ่อมหาสั่งให้กินข้าว ปัจจุบันได้ออกจากซอยเถิดเทิงตามลูกเกลี้ยงไปด้วยความผิดหวัง (ในตอน แก้วกลัวท้อง)

ในรอบนี้จะมี 8 แผ่นป้าย ด้านหลังของแผ่นป้ายจะมีรูปเรือดำน้ำเป็นสีส้มและสีน้ำเงิน อย่างละ 4 แผ่นป้าย พิธีกรร่วมจะเลือกแผ่นป้าย เพื่อแบ่งทีมตามสีที่เปิดได้ สีเดียวกัน อยู่ทีมเดียวกัน

ตั้งแต่วันที่ 18 เมษายน พ.ศ. 2553 ดารารับเชิญจะมาร่วมเล่นเกมด้วย จึงต้องมาร่วมเลือกแผ่นป้ายเพื่อแบ่งทีม เช่นกัน โดยดารารับเชิญจะได้เลือกแผ่นป้ายก่อนเสมอ
ในรอบนี้จะพิธีกรจะแข่งเกมกัน ตามการแบ่งทีมในรอบแบ่งทีมระเบิด โดยสมาชิกของทีมที่ชนะจะมีสิทธิ์เลือกแผ่นป้าย คนละ 1 แผ่นป้าย จาก 18 แผ่นป้าย เพื่อสะสมจำนวนฝาของน้ำส้มสแปลช โดยใน 18 แผ่นป้ายจะมีจำนวนฝาตั้งแต่ 1 ฝาถึง 100 ฝา เมื่อครบ 3 เดือน พิธีกรคนไหนมีจำนวนฝาสะสมน้อยที่สุดจะถูกลงโทษในโดมระเบิด (กติกานี้ ใช้ตั้งแต่ 4 ตุลาคม พ.ศ. 2552 ถึง 11 เมษายน พ.ศ. 2553)

ตั้งแต่วันที่ 18 เมษายน พ.ศ. 2553 จนถึง 25 กรกฎาคม พ.ศ. 2553 ได้ปรับวิธีการเล่นในรอบแข่งระเบิด โดยดารารับเชิญและพิธีกรร่วมจะต้องแข่งขันเกมกัน ตามการแบ่งทีมในรอบแบ่งทีมระเบิด ทีมที่แพ้จะต้องเลือกแผ่นป้าย คนละ 1 แผ่นป้าย จาก 18 แผ่นป้าย ซึ่งหลังแผ่นป้ายจะมีตัวเลข 1-18 ซ่อนอยู่ หากดารารับเชิญหรือพิธีกรร่วมคนใดที่เปิดได้ตัวเลขน้อยที่สุดใน 4 คน ก็จะต้องเข้าโดมระเบิดเพื่อดึงสลักระเบิด โดยมีสลักหมายเลข 1 และหมายเลข 2 หากดึงสลักแล้วไม่โดนระเบิดก็จะรอดในสัปดาห์นั้นทันที แต่ถ้าหากโดนระเบิดก็จะมีแป้งร่วงลงมาใส่

สำหรับดารารับเชิญ หากไม่โดนระเบิดไม่ว่าในกรณีใดๆก็ตาม (อยู่ทีมที่ชนะ,อยู่ทีมที่แพ้แต่ไม่ได้เข้าไปในโดม,เข้าไปในโดมแต่ไม่โดนระเบิด) ก็จะได้รับทองคำมูลค่า 10,000 บาทอดีตพิธีกร

ตัวแทนพิธีกรhttp://www.pantip.com/cafe/chalermkrung/topic/C8377427/C8377427.html